अहिलेसम्मको परियोजना व्यवस्थापनभन्दा बेग्लै अवधारणा अपनाऊँ। अल्पकालीन कामका लागि विदेशी बोलाउने र धेरै पैसा दिने चलन छ। यस पटक स्वयंसेवकहरूको समूह निर्माण गरौँ। तिनलाई पूर्ण नभए पनि आंशिक रोजगारी दिउँ कि। नेपाली युवालाई राष्ट्र निर्माणमा योगदान गर्ने अवसर दिऊँ। उनीहरूलाई अहिले निर्वाह भत्तामात्र दिए हुन्छ र पछि सरकारी सेवामा निश्चित अंक र प्राथमिकता दिने नीति अपनाउन सकिन्छ। तीमध्ये कतिपय त सधैँ नै तिनै गाउँमा बसिरहने छन्। शिक्षक, चिकित्सक, व्यापारी, उद्यमी र केही त घरज्वाइँसमेत भएर।
